**Likumprojekta “Grozījums Patvēruma likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesību akta projekts izstrādāts, lai pilnveidotu Patvēruma likumā paredzēto nosacījumu saistībā ar patvēruma meklētājam patvēruma procedūras laikā nodrošināmo tiesību izpildi, kas izriet no Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai. Fizisko personu reģistra likumā papildus Iedzīvotāju reģistra likuma subjektiem tiks iekļautas ziņas par ārzemniekiem, kuriem ir tiesiska saikne ar Latviju, uz kuras pamata būs radušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu, patvēruma un izglītības jomā. Atbilstoši Fizisko personu reģistrā tiks iekļautas ziņas, t.sk. personas kods, arī par patvēruma meklētājiem, lai nodrošinātu, ka informācija par minētajām personām automātiski tiek iekļauta informācijas sistēmās (piemēram, Vienotās veselības nozares elektroniskās informācijas sistēma un Valsts izglītības informācijas sistēma), kas attiecīgi saņem kādas iestādes pakalpojumus. Fizisko personu reģistra likuma mērķis ir nodrošināt personas viennozīmīgu identifikāciju valsts informācijas sistēmās – Fizisko personu reģistrs, Vienotās veselības nozares elektroniskās informācijas sistēma, Valsts izglītības informācijas sistēma, Nodarbinātības valsts aģentūras informācijas sistēma, savukārt ierakstu publiskā ticamība, gadījumā, ja ārzemnieks nevar uzrādīt personu apliecinošu dokumentu, tiks nodrošināta iekļaujot ziņas no dokumenta, kas apliecina personas identitāti un ko izdevusi Latvijas valsts iestāde.Pašlaik, patvēruma meklētājiem netiek piešķirts personas kods un šīs personas nav Iedzīvotāju reģistra likuma subjekti, un, lai nodrošinātu patvēruma meklētājiem Patvēruma likumā noteiktās tiesības uz veselības un izglītības pakalpojumu saņemšanu, ir izveidota īpaša kārtība, un šo personu datu apstrāde veselības un izglītības informācijas sistēmās ir neefektīva un apgrūtināta. Tādejādi iekļaujot ziņas par patvēruma meklētājiem Fizisko personu reģistrā un izsniedzot minētajām personām ārzemnieka personas apliecību, tiks nodrošināta patvēruma meklētājiem paredzēto tiesību efektīva nodrošināšana. Nodrošinot iesaistītajām iestādēm centralizētu piekļuvi personas datiem, kopumā tiks samazināts administratīvais slogs, jo vienas iestādes iekļautie un aktualizētie dati uzreiz būs pieejami visām iestādēm, kā rezultātā ārzemnieka apkalpošana nākamajā iestādē būs ātrāka.Paredzēts, ka informāciju par patvēruma meklētājiem Fizisko personu reģistrā, izmantojot saskarni ar Vienotās migrācijas informācijas sistēmas apakšsistēmu - Patvēruma meklētāju reģistru, iekļaus Valsts robežsardze brīdī, kad tiek reģistrēts personas iesniegts iesniegums par bēgļa vai alternatīvo statusu Latvijas Republikā (turpmāk – iesniegums). Šobrīd atbilstoši Patvēruma likumā noteiktajam Valsts robežsardze patvēruma meklētājam izsniedz patvēruma meklētāja personas dokumentu, kas apliecina viņa statusu un dod tiesības uzturēties Latvijas Republikas teritorijā patvēruma procedūras laikā, proti laikā no iesnieguma iesniegšanas brīža līdz brīdim, kad noslēdzies administratīvais process par iesniegumu.Paredzēts, ka arī turpmāk atbilstoši likumprojekta “Grozījums Patvēruma likumā” 8.panta trešajā daļā noteiktajam pilnvarojumam patvēruma meklētāja personas dokumentu personai izsniegs Valsts robežsardze, nosakot, ka minētā dokumenta derīguma termiņš ir 10 darba dienas. Minētajā periodā patvēruma meklētājam būs pienākums ierasties Pilsonības un migrācijas lietu pārvaldē, lai saņemtu ārzemnieka personas apliecību. Attiecīgi tiks izstrādāti grozījumi Personu apliecinošu dokumentu likumā – grozot 5.panta pirmo daļu, lai precizētu Latvijā izsniegto personu apliecību veidus. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Laikā no 1998.gada līdz 2020.gada 30.novembrim patvēruma iesniegumus iesniegušas 2985 personas. Laikā no 2015. līdz 2019.gadam vidējais patvēruma meklētāju skaits viena gada laikā bija 275 personas. |
| 2. | Tiesiskā regulējuma ietekme uz tautsaimniecību un administratīvo slogu | Patvēruma procedūras ietvaros vienai personai tiks izsniegti divi dokumenti, kas, viens otru secīgi nomainot, apliecinās personas tiesisko statusu valstī un tās tiesības uzturēties Latvijas Republikā. Tādejādi administratīvais slogs kopumā pieaugs par 50% - Valsts robežsardzei, kas ir atbildīga par patvēruma meklētāja personas dokumenta izsniegšanu administratīvais slogs saglabājas nemainīgs, savukārt Pilsonības un migrācijas lietu pārvaldei administratīvais slogs pieaugs, jo būs jānodrošina ārzemnieka personas apliecības izsniegšana ikvienam patvēruma meklētājam. Vienlaikus katrai institūcijai nebūs nepieciešams veikt savu personu uzskaiti, jo tā būs vienota un tiks nodrošināta efektīva informācijas aktualizācija un aprite.  |
| 3. | Administratīvo izmaksu monetārs novērtējums | Ņemot vērā vidējo patvēruma meklētāju skaitu valstī pēdējo piecu gadu laikā, katru gadu patvēruma meklētājiem Pilsonības un migrācijas lietu pārvalde izsniegs 275 ārzemnieka personas apliecības. Administratīvo izmaksu aprēķins: C (elektroniska iesnieguma ārzemnieka personas apliecības saņemšanai noformēšana, t.sk. informācijas pārbaude informācijas sistēmās) = (atalgojums 4,60 euro/h x 0,5h) x (275 patvēruma meklētāji x 1 iesniegums ārzemnieka personas apliecības saņemšanai noformēšana) = 632,5*euro*). Administratīvās izmaksas ārzemniekam: C (ierašanās Pārvaldē iesnieguma ārzemnieka personas apliecības saņemšanai iesniegšanai) = (atalgojums 4,47 *euro/h x 3h*) x (275 patvēruma meklētāji x 1 procedūra) = 3688 *euro*).Administratīvo izmaksas kopā: 4320,5 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Likumprojekts “Grozījumi fizisko personu reģistra likumā”. Tiesību akta projektā paredzēts Fizisko personu reģistra likumā iekļaut ziņas par patvēruma meklētājiem, norādot statusu “aktīvs”, un izsniedzot minētajām personām ārzemnieka personas apliecību.Likumprojekts “Grozījumi Personu apliecinošu dokumentu likumā’. Tiesību akta projektā paredzēts papildināt Personu apliecinošu dokumentu likuma 5.panta pirmo daļu ar 6.punktu, ieviešot jaunu eID kartes tipu – ārzemnieka personas apliecība. Likumprojekts “Grozījumi Imigrācijas likumā”. Tiesību akta projektā paredzēts papildināt 9.panta piektās daļas 23.punktu ar nosacījumu, ka patvēruma meklētājs ir saņēmis ārzemnieka personas apliecību. |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 6.panta 1.punkts | 8.panta otrā un trešā daļa | Pārņemts pilnībā  | Projekts nesatur stingrākas prasības nekā attiecīgais ES tiesību akts. |
| 6.panta 2.punkts | 8.panta trešā daļa | Pārņemts pilnībā  | Projekts nesatur stingrākas prasības nekā attiecīgais ES tiesību akts. |
| 6.panta 3.punkts | 8.panta otrā daļa | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| 6.pants 4.punkts | 8.panta otrā daļa | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| 6.pants 5.punkts |  | Kā izvēles nosacījums nav pārņemts  |  |
| 6.pants 6.punkts | 8.panta otrā un trešā daļa | Pārņemts pilnībā  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | 6.panta 2.punktā paredzētā rīcības brīvība – neizsniegt patvēruma meklētājam patvēruma meklētāja personas dokumentu, viņš ir aizturēts, kā arī, kamēr izskata starptautiskās aizsardzības pieteikumu, kas sagatavots pie robežas, vai saistībā ar procedūru, ar ko izlemj, vai pieteikuma iesniedzējam ir tiesības ieceļot dalībvalsts teritorijā, tiks izmantotu iepriekšminēto regulējumu iekļaujot Ministru kabineta noteikumos, kuru izdošanu paredz Patvēruma likuma 8.panta otrā daļa. 6.panta 5.punktā paredzētā rīcības brīvība – izsniegt pieteikuma iesniedzējam ceļošanas dokumentu, ja radušies nopietni humāni iemesli, kuru dēļ viņiem nepieciešams būt citā valstī, netiks izmantota, jo Personu apliecinošu dokumentu likums neparedz patvēruma meklētājiem izsniegt ceļošanas dokumentu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai, 6.panta 1., 2. un 6.punktā paredzētie nosacījumi saistībā ar patvēruma meklētājam izsniedzamo patvēruma meklētāja personas dokumentu tiks ietverti Ministru kabineta noteikumos par patvēruma meklētāja personas dokumenta formu, tā derīguma termiņu, izsniegšanas un anulēšanas kārtību, saskaņā ar likumprojekta 8.panta trešajā daļā noteikto – atbilstoši paredzot, ka patvēruma meklētāja personas dokumentu izsniedz trīs dienu laikā pēc iesnieguma saņemšanas ikvienam patvēruma meklētājam neatkarīgi no viņa vecuma, minēto dokumentu neizsniedz, ja patvēruma meklētājs ir aizturēts vai iesniegums iesniegts robežšķērsošanas vietā vai robežšķērsošanas tranzītzonā, savukārt direktīvas 6.panta 3.punkts pārņemts ar Personu apliecinošu dokumentu likuma 4.panta pirmo daļu, kā ar likumprojekta 8.panta otro daļu. Attiecībā uz patvēruma meklētājam izsniedzamo ārzemnieka personas apliecību direktīvas 6.panta 4.punktā noteiktais tiks pārņemts, papildinot Personu apliecinošu dokumentu likuma 5.panta pirmo daļu ar 6.punktu, kā arī izdarot grozījumus 2012.gada 21.februāra Ministru kabineta noteikumos Nr.134 “Personu apliecinošu dokumentu noteikumi”, kas vienlaikus ietvers arī direktīvas 6.panta 6.punktā noteikto.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par likumprojektu tā izstrādes stadijā, informācija par likumprojektu ievietota Iekšlietu ministrijas tīmekļa vietnē sadaļas ,,Sabiedrības līdzdalība” apakšsadaļā ,,Diskusiju dokumenti”. |
| 3. | Sabiedrības līdzdalības rezultāti | Sadaļa tiks aizpildīta pēc viedokļu saņemšanas. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs S. Ģirģens

Vīza:

valsts sekretārs D. Trofimovs

L.Vijupe

liga.vijupe@pmlp.gov.lv